ኢትዮጵያ ቡና የአዲስ አበባ ከተማ ዋንጫ አሸናፊ ሆኗል
13ኛው የአዲስ አበባ ከተማ ዋንጫ ዛሬ በሁለት የመዝጊያ ጨዋታዎች ሲጠናቀቅ ኢትዮጵያ ቡና ለአራተኛ ጊዜ የውድድሩ አሸናፊ ሆኗል። ጨዋታው 2-2 በመጠናቀቁ ከተሰጡት አምስት አምስት የመለያ ምቶች ውስጥ የመከላከያዎቹ በኃይሉ ግርማ እና ሳሙኤል ታዬ ሲስቱ በአባ ጅፋር በኩል ከኄኖክ ገምቴሳ ውጪ የተቀሩት መቺዎች ማስቆጠር ችለዋል። የውድድሩ ተጋባዥ የሆነው ጅማ አባ ጅፋርም በመለያ ምቶቹ 4-3 በሆነ ውጤት አሸንፎ ሦስተኛ ደራጃን ማግኘት ሲችል ማሊያዊው የፊት መስመር ተሰላፊ ማማዱ ሲዲቤ የጨዋታው ኮከብ ሆኖ ተመርጧል።በግርማ ዲሳሳ እና ፍቃዱ ውርቁ አማካይነት የሚሰነዝሩት የወትሮው የመስመር ጥቃት ተቀዛቅዞባቸው የታዩት ባህርዳር ከተማዎች 21ኛው ደቂቃ ላይ ጃኮ አራፋት በግራ መስመር በኩል ቶማስ ስምረቱን አልፎ  ከዋቴንጋ ጋር ፊት ለፊት ከተገናኘ በኋላ የሞከረው ኳስ ወደ ላይ የወጣበትን አጋጣሚ ብቻ ነው በመጀመሪያው አጋማሽ የፈጠሩት። ይልቁኑም ሁለቱ የፍፁም ቅጣት ምቶች ያለአግባብ ነው የተሰጠብን በማለት ከኢንተርናሽናል ዳኛ በአምላክ ተሰማ ጋር የጀመሩት ሰጣ ገባ እስከ ሁለተኛው አጋማሽ ድረስ ዘልቆ ለቡድን መሪው እንዲሁም ለዋና አሰልጣኙ ጳውሎስ ጌታቸው ከሜዳ መሰናበት ምክንያት ሆኗቸዋል።በሁለተኛው አጋማሽ ባህር ዳር ከተማዎች በተሻለ መልኩ በኢትዮጵያ ቡና የሜዳ አጋማሽ ላይ የመገኘት ዕድል ነበራቸው። ያደረጓቸው ስድስት ቅያሪዎችም ቡድኑ ከመጀመሪያው የተሻለ ሙከራዎችን እንዲያደርግ ግብም እንዲያስቆጥር ረድተዋል። ከነዚህም ውስጥ ፍቅረሚካኤል ዓለሙ እና ተቀይሮ የገባው ወሰኑ ዓሊ ከሳጥን ውጪ መተው ለጥቂት ወደ ውጪ የወጡት ኳሶች ይጠቀሳሉ። 74ኛው ደቂቃ ላይ ሌላኛው ተቀያሪ እንዳለ ደባልቄ ከሳጥን ውስጥ አክርሮ በመምታት ያስቆጠራት ድንቅ ግብ ደግሞ ልዩነቱን ወደ 3-1 ዝቅ ያደረገች ነበረች።